Walog sa Aosta

Ang Walog sa Aosta (sa Initalyano: Valle d'Aosta (ang opisyal nga ngalan) o Val d'Aosta (ang adlaw-adlawng ngalan), sa Frinanses: Vallée-d'Aoste o Val-d'Aoste; sa Inarpitan (Franco-Provençal): Val d'Outa; sa Kinatsila: Valle de Aosta; sa Iningles: Aosta Valley) maoy usa (1) sa kawhaan (20) ka rehiyon sa Nasod sa Italya. Ang dakbayan sa Aosta maoy ulohan sa rehiyon.  Ang Walog sa Aosta usa ka rehiyong autonomo sa Italya.  Tapad ang Pransiya sa kasadpan, ang Suiza sa amihanan ug ang rehiyon sa Piemonte sa habagatan ug sidlakan.

Kini may langyab nga 3,263 ka kwadradong kilometro (1,260 ka kwadradong milya)  ug populasyon og 120,000 ka mulupyo, ug kini ang kinagamayng rehiyon sa araya, populsayon ug densidad sa populasyon sa Italya. Mao ra kini ang rehiyong Italyano nga walay mga lalawigan (giwala ang lalawigan sa Aosta sa 1945). Ang pagdumala gibuhat sa kagamhanan sa rehiyon. Nabahin ang rehiyon ngadto sa 74 ka komuni (mga komune).

Ang lumad nga mga molupyo nagsulti og Valdôtain, usa ka forma og Inarpitan o Franco-Provençal, nga ilang kaugalingong pinulongan, samtang sa Walog sa Lys dunay mga tawo nga migamit og Walser nga Aleman nga pinulongan.

Mga reperensya

Mga subdibisyon sa Italya